# Андрофилия

### от Уикипедия, свободната енциклопедия

Андрофилията е вид хомосексуално влечение, насочено към зрели мъже и/или към мъже с подчертано мъжествени черти. Терминът се развива от старогръцкото 'andros' (ανδρος — мъж) и 'philia' (φιλία — приятелство). В определен смисъл противоположна на андрофилията е ефебофилията, която е сексуално влечение към юноши. Терминът се използва преди всичко при обсъждане на общества, в които педерастията като форма на възпитание и педагогика е била нормална, но където на подобни отношения с други възрастови групи е гледано неодобрително.

Магнъс Хиршфелд предлага класификация на мъжете-хомосексуалисти в три групи: 1) Ефебофили, които предпочитат партньори на около 17-20 години; 2) Андрофили, които обичат мъже от 20 до 50-те; 3) Геронтофили, които изпитват влечение към старци.

В наше време терминът се иползва и за определяне на сексуалната ориентация на привличана от мъже транссексуална или интерсексуална личност, тъй като термините „хомосексуален(на)“ или „хетеросексуален(на)“ са проблематични. „Андрофилия“, вместо да се занимава с пола или половата идентичност на изпитващите влечението, се отнася за обекта на тяхното влечение. Терминът „андрофилия“ понякога се използва и за точно назоваване на мъжката хомосексуалност, за разлика от женската (наричана лесбийство).

В Древна Гърция андрофилските отношения (т.е. между възрастни мъже) били изключително редки, тъй като било недопустимо зрял мъж да поеме пасивната роля в сексуален акт, особено с равен нему по възраст и социален статус. Античният идеал за отношения между мъже се ограничавал в педерастията, т.е. в отношения между мъж и момче, и това правило се запазило до 20 век.

Днес в Западната култура андрофилията е преоблаващият тип хомоеротизъм и отношенията между мъже са основани на този тип привличане. При него стимул на сексуалното желание са характерните за зрелия мъж черти — улегналост, самоувереност, по-масивна телесна структура, по-силна окосменост, по-грубо поведение и жестове.

Движението за гей-права от самото си възникване се е разграничило от хомосексуалните връзки с непълнолетни, тъй като те могат да придобиват характер на експлоатация, или да бъдат тълкувани като такива. Вместо това се набляга на доброволните отношения между възрастни.

## [редактиране] Вижте също

- Гинофилия
- Списък с гей-теми

Взето от „http://bg.wikipedia.org../../../%D0%B0/%D0%BD/%D0%B4/%D0%90%D0%BD%D0%B4%D1%80%D0%BE%D1%84%D0%B8%D0%BB%D0%B8%D1%8F.html“.

Категории: Хомосексуалност | Транссексуалност

##### Views

- Статия
- Беседа
- Текуща версия

##### Търсене

##### На други езици

- Brezhoneg
- Česky
- English